Illum huwa ċar għal kulħadd li l-oftalmologu Għawdxi Dr Franco Mercieca għamel għażla ċara. Bejn il-professjoni u servizz fil-Kabinett għażel li jmur lura għall-prattika professjonali tiegħu. Kif wara kollox kellu kull dritt li jagħmel, sakemm ma kienx hemm min għal xi żmien ħajru li seta jagħmilhom it-tnejn (jiġifieri l-prattika tal-oftalmoloġija u servizz fil-Kabinett). Wara sena ta' battibekki u taparsi eżenzjonijiet is-sens komun jidher li rebaħ. Jiena u nikteb dan il-blogpost it- irreferiet għall-kirurgu tal-pedjatrija Dr Chris Fearne li għadu kif inħatar Segretarju Parlamentari għas-Saħħa. Ġie kjarifikat li Dr Chris Fearne mhux ser jibqa' jipprattika, l-anqas fl-isptar bla ħlas, ħlief għal 4 każijiet akuti ta' pazjenti li kien qed jieħu ħsiebhom meta ħa l-ħatra. Deċiżjoni tajba li tfisser illi d-dibattitu pubbliku dwar Dr Franco Mercieca ma sarx għal xejn. Tnaqqas il-potenzjal għall-konflitt ta' interess. Ir-raġuni dejjem tirbaħ!